User talk:W3newsbd1

আলু নিয়ে কিছু কথা –
আমাদের দেশে মূলতঃ সবজি হিসেবেই আলু খাওয়া হয়। পৃথিবীর প্রায় অর্ধ শত উন্নত দেশে আলু প্রধান বা পরিপূরক খাদ্য হিসেবে স্থান করে নিয়েছে।

নিত্যদিনের খাদ্যভ্যাস অনুযায়ী আমাদের প্রধান খাদ্য হল ভাত। তারপরে হল আটারুটির স্থান। কিন্তু মাছ, মাংস বা অন্য সবজির সহযোগে অথবা ভর্তা ছাড়া আমাদের দেশে প্রধান বা বিকল্প খাদ্য হিসেবে আলুর খুব একটা প্রচলন নেই।

এর অর্থ এই নয় যে আমরা আলু খাই না। তবে, আমরা যে পরিমাণ আলু খাই, অন্যান্য দেশের তুলনায় তা খুবই কম। অন্যান্য অনেক দেশে বছরে মাথাপিছু আলু খাদওয়ার পরিমাণ ২০০ কিলোগ্রামের মতো। আর আমাদের দেশে তার পরিমাণ মাথাপিছু বছরে মাত্র ১২ কিলোগ্রাম। প্রতি বছরেই আমাদের খাদ্য ঘাটতির মোকাবিলা করতে হচ্ছে। বন্যা, খরা পোকামাকড় ইত্যাদিতে আমাদের শস্যের ক্ষতি হচ্ছে। তদুপরি, বর্ধিত জনসংখ্যার জন্যও বর্ধিত খাদ্যের ব্যবস্থা করতে হচ্ছে।

বিদেশ থেকে খাদ্য আমদানি করে এই ঘাটতি পূরণ করতে হয়। বিদেশ থেকে প্রাপ্ত অনুদান এবং রপ্তানি আয়ের কিছু অংশ খাদ্য আমদানিতে চলে যায় তবে বর্তমানে খাদ্য শস্য উৎপাদনে আমাদের দেশের অবস্থা আগের তুলনায় অনেক উন্নত হয়েছে।

খাদ্য ঘাটতি কমাবার একটি পথ হচ্ছে অন্যতম প্রধান খাদ্য হিসেবে আলুকে জনগণের নিকট গ্রহণীয় করে তোলা। ভাত রুটির পাশাপাশি বেশী করে আলু খাওয়ার অভ্যাস গড়ে তুলতে পারলে আমরা খাদ্য ঘাটতি হয়ত বেশ কিছুটা কমিয়ে আনতে পারবো।

এর জন্য অন্যতম প্রধান খাদ্য হিমেবে আমাদের দৈনন্দিন খদ্য তালিকায় আলুকে স্থান দিতে হবে। এর অর্থ এ নয় যে ভাত খাওয়া একবারেই ছেড়ে দিয়ে শুধু আলু খাবে। ‘মাছে ভাতে বাঙালী’ বলে আমাদের পরিচয়ের এক অহংকার আছে। ভাতের পরিমাণ কমিয়ে তার পরিবর্তে আলু খেলে সে পরিচয়ে কোন খাদ আসবে না। বরং নিজেদের প্রধান খাদ্যের জন্য ভাত রুটির উপর অতখানি নির্ভরশীল না হয়ে অধিক পরিমাণে আলু খেয়ে খাদ্য ঘাটতি কমিয়ে আমরা নিজেদের পায়ে দাঁড়াবার চেষ্টা করতে পারি।

খাদ্যমানের দিক দিয়েও আলুর ভূমিকা উল্লেখযোগ্য। গম-চাল এবং অন্যান্য মূল জাতীয় সবজির তুলনায় আলুর মধ্যে স্নেহ জাতীয় পদার্থের পরিমাণ কম। নিজেদের খাদ্যে যারা ফ্যাট বা স্নেহ জাতীয় পদার্থ এড়িয়ে চলতে চান, আলু যে তাদের প্রধান খাদ্য হওয়া উচিত এ ব্যাপারে কোন সন্দেহ নেই। এছাড়া, আলুতে অন্যান্য প্রধান খাদ্যশস্য অপেক্ষা ক্যালোরির পরিমাণ কম থাকে।

আরো পড়ুন : সহজ এবং মুচমুচে আলুর চপ তাই, যারা কম ক্যালোরি ও কম ফ্যাটযুক্ত খাদ্য গ্রহণ করতে চান তাঁদের প্রধান খাদ্য হিসেবে আলুকে অগ্রাধিকার দেয়া উচিত। তদুপরি, অন্যান্য খনিজ পদার্থ ছাড়াও আলুতে ভিটামিন ‘সি’ আছে, যা চাল আর গমে মোটেই নেই। প্রধান খাদ্য গ্রহণের পাশাপাশি আমাদের প্রচুর পরিমাণে শাক-সবজি এবং ফলমূল খাওয়াও উচিত। আমাদের দেশীয় শাক-সবজি ও ফলমূলে অধিক পরিমাণে পুষ্টিমান রয়েছে, যা অনেক আমদানিকৃত খাদ্যদ্রব্যের চেয়ে বেশী।

আসল কথা হল, এ সমস্ত বিষয়ে আরও অনেক বেশী করা প্রয়োজন। প্রধান খাদ্য ছাড়াও আলু দিয়ে যে বিছিন্ন উপাদেয় খাদ্য তৈরী করা যায়,ইহা অনেকের নিকটই অজ্ঞাত ছিল। বাংলাদেশ কৃষি উন্নয়ন করপোরেশন এর উদ্যোগে এবং অন্যান্য সংস্থার সহযোগিতায় যে আলু প্রদর্শনী অনুষ্ঠিত হয়েছিল, তাতে বিভিন্ন ষ্টলে আলু দিয়ে তৈরী নানা ধরণের খাবারের সমারোহ ঘটেছিল। তাঁদের আগ্রহের ফলশ্রুতি হিসেবেই আলুর রকমারি রেসিপি এই ওয়েবসাইটে প্রকাশের ব্যবস্থা গ্রহণ করা হয়েছে। এর ফলে অন্যতম খাদ্য হিসেবে আলু যদি আমাদের দেশে সামান্য জনপ্রিয়তাও অর্জন করে, তা হলেই আমাদের পরিশ্রম সার্থক হবে।

Source : brahmanbariarrannaghor